Hayashijeva linija
Hayashijeva linija je granica u Hertzsprung–Russellovom dijagramu (HRD) gdje vlada hidrostatična ravnoteža koja razdvaja konvektivne od protozvijezda. Hayashijeva linija je ovisna o masi zvijezde. Otkrio ju je 1961. japanski astronom Chushiro Hayashi (1920–2010). HRD definira, u pogledu na konvekciju (zona kovekcije), dva područja: prvi gdje je moguća hidrostatična ravnoteža i drugi gdje to nije moguće. Ovakve zvijezde se zovu i potpuno konvektivne. Van linije, gdje nema hidrostatične ravnoteže, ne mogu zvijezde opstati. Sve zvijezde, koje su hladnije od 3000 K, hidrostatično su nestabilne. Protozvijezde uglavnom nemaju hidrostatičnu ravnotežu i nalaze se u HRD-u desno, gdje su hladnije zvijezde. U toku evolucije protozvijezda se sabija (kontrakcija) dok se ne uspostavi hidrostatična ravnoteža i ne dostigne temperatura na Hayashijevoj liniji. Radijus i sjajnost zvijezde se putem kontrakcije smanjuju, dok temperatura na površini ostaje konstantna. U HRD zvijezda slijedi vodoravnu liniju, koja je paralelna Hayashijevoj. Pokretanjem fuzije raste temperatura na površini čime raste i sjaj. Zvijezda se kreće u dijagramu prema glavnom nizu dok ne dostigne Henyeyovu liniju.